Doll De Vil: 01/2017
# LOVE ME DO - Häämessut ja sieltä löytyneet ideat omiin häihin
Käväisin viime viikonloppuna järjestetyillä Love Me Do - messuilla Naomin kanssa tsekkaamassa vähän meininkejä ja haalimassa vähän hääideoita. Itselleni messut olivat ihan ensimmäiset laatuaan ja täytyy kyllä sanoa, että olivathan ne aika onnistuneet. Omat häät ne vaan lähestyy ja messujen jälkeen paketti alkaa olla aikalailla koossa! Tärkeimmät asiat on jo hankittu reippaasti viime vuoden puolella ( hääpaikka, valokuvaus, catering ) ja loput koristeista vihkijään toivottavasti hoituisi valmiiksi ennen kesää niin ei hirveesti tarttis stressailla. Vihkijä onneksi on jo varattu joten yksi suurimmista kivistä on tipahtanut sydämeltä. Jännittää jo aika mukavasti, että millainen katastrofi me saadaan aikaan :-D Huh, hassua ajatella että tänä vuonna tää on oikeesti totta. Noh, siirrytään itse messuihin ja mun lempijuttuihin joita sieltä löytyi. Kuten alussa jo mainitsin, meillä on kokonaisuus ja teema jo hyvin hanskassa. Haettiinkin messuilta inspistä lähinnä kattaukseen, koristeluun ja erilaisiin printti / paperijuttuihin esimerkiksi kutsuihin, menuun ja paikkakortteihin. Siksi olikin ihan super jees, että messuilta löytyi kattauskilpailu jossa osallistujina olivat messuesillelaittajat. Kattaukseenkin meillä on jo pieni haisu, mutta saatiin ihan superisti lisää ideota tsekkaillessa näitä upeita esillepanoja joita kilpailusta löytyi. Tuollaiset Instagram -kyltit olivat olleet hakusessa ja napattiinkin Something Goldin pisteeltä yksi paketti mukaan. FreiaLeia napattiin myös messiin meidän hääsuunnitteluun. Odotan jo innolla mitä meidän ideoista syntyy heidän käsissään! Yksi syy messuille menoon oli lauantain hääpukunäytös sillä ihana Nadja oli messujen Very Important Bride ja mukana mm. näytöksessä. Harmi, etten onnistunut Nadjasta napsaamaan yhtään kunnollista kuvaa, mutta eiköhän niitä löydy jossain vaiheessa ihan hänen omalta blogiltaan. Näytöksessä oli aikalailla perinteistä hääpukuloistoa sekä miesten että naisten osalta mutta erityismaininnan multa saa näytöksessä näkyneet nais- sekä miesparit koska hei - 2017 on vihdoinkin tasa-arvoisen avioliittolain vuosi♡ Design Sarandia
Mun suosikki osiot messuilla olivat paperiasiat. Itse kun jonkinsortin taiteilija olen, rakastan tietenkin kanssataiteilijoiden töitä ja messuilta löytyi ihan mahtavia tyyppejä. Oma suosikkini oli Design Sarandia jonka etsyshopista löytyi superihania printtejä, hääbingoja sekä kätevä hääplanner jonka aion todellakin ostaa itsellenikin. Aion osan paperiasioista tehdä tietenkin itse, mutta esimerkiksi kutsu, menu sekä istumakartta on tosi jees saada hyvän graafikon tekemänä. Kutsu onkin jo tulilla enkä malta odottaa lopputulosta! Menu ja istumakartta kaipaavat vielä tekijää joten jos sieltä ruudun toiselta puolelta löytyy joku joka osaa graafistasuunnittelua tai tietää jonkun supertyypin kommenttikenttä on vapaa! Vikassa kuvassa oleva symppis kirjaan tehty Ohjelma/Menu oli Kierrätyskeskuksen pisteeltä. Tuossa on jotain joka kiehtoo mua tosi paljon! Meidän häissä yksi teemoista on, ettei kaikkea tarvitsisi ostaa uutena vaan nimenomaan kierrättää, ostaa kierrätettyä tai lainata. Messuilta löytyikin muutama koristevuokraamo. Koristevuokraamoon käännytään todennäköisesti sitten jos jotain etsimäämme ei löydetä muualta. Kuvissa näkyvät ihanat valokirjaimet löytyvät Somistevuokraamo.fistä. Kukat ja kakut ovat meillä vielä vähän hakusessa mutta onneksi tässä on vielä aikaa! Hääpukuasiatkin meillä on aikalailla kondiksessa. Naomi löysi oman pukunsa jo viimevuoden puolella ( kirjoitinkin siitä jo tässä postauksessa ). Itsehän en mekkoon aio pukeutua sillä se ei ole yhtään mun juttu. Meikäläiselle on varattuna frakkitakki Frakkipalvelu Namista ja loput asusta toteuttaa ihana Minna. Oma asuni on suunniteltuna suurpiirteisesti, ainoastaan kaula-asia on vielä hämärän peitossa ja joku tuollainen magee olkapäille saakka ulottuva koru vois toimia aika hyvin! Hääjutut tulee olemaan tänä vuonna varmasti aika paljon esillä täällä blogin puolella. Varsinkin kun aion taiteilla itse paljon juttuja ja oon niin innoissani siitä että niin moni ihana ihminen on mukana toteuttamassa meidän hääpäivää. En oikeesti malttais oottaa että päivä viimein koittaa! Messut olivat kokonaisuudessaan todella hyvät! Toivon, että tulevina vuosina samaa sukupuolta oleville pareille olisi enemmän valmiita koristeita - ja ihan varmasti onkin! Vielä tänä vuonna täytyy ilmeisesti väsätä MRS & MRS - kyltit itse :-D Ei kommentteja:
# New PASTEL PINK Monki dress
NEW! Blouse/dress - Monki
Love at first sight. Monkin uutuuksista lähti messiin tuo ihana taiteilijakaapu. Oon aina ollut vähän sitä mieltä, ettei vaaleanpunainen ole YHTÄÄN mun väri. Mitä on tapahtunut? Kaapista löytyy jo kaksi vaaleanpunasävyistä paitaa. Kiitos Monki.
Noi mun hiukset alkais kaipaamaan taas jotain pientä päivitystä. Onneks nyt on viikko lomaa duunista niin sais ehkä niillekkin tehtyä jotain. Huomenna alotan Savatella kuntonyrkkeilyn. Rukoilkaa mun puolesta. 2 kommenttia:
# Snowfairy, Sagittarius & Unicorn Blood - UUTTA KOSMETIIKKAA
Pitkästä aikaa hieman kosmetiikkajuttuja. Nyt on nimittäin Lusheilut lähtenyt taas käsistä. Kiitos alennusmyyntien sekä UK Lushin. Ylläolevat kaverit ovatkin mulle uusia tuttavuuksia. Lushin Big Sea Salt Shampoo on ollut pitkään jo haaveilulistalla ja kun vähän aika sitten laitettiin UK putiikkiin tilausta menemään pikkusiskon kanssa päätin kokeilla. Ja onneksi kokeilin koska se on ihan helvetin hyvä. Mun hiukset ovat uudelleensyntyneet. Ihan törkeen hyvä ja ihana tuoksu. En enää koskaan käytä _mitään_ muuta shampoota. Snow Fairy Body Conditioner on ihan uus tuttavuus ja lähti messiin Lushin alennusmyynneistä ihan vaan heräteostoksena. Tai no herätin ostoshaluni nuuhkaisemalla tätä.... En oikein osaa edes sanoin kuvailla miten hyvältä tämä tuoksuu - hubbabubba. UK Lushilta lähti messiin myös tämä vanha rakas ja tuttu Let The Good Times Roll. Ikuinen suosikki♡ Long time no see, oli ikävä. Taas täytyy todeta että tämä on just mun kasvoille sopiva tuote. Ja vielä viimeisimpänä, Naomi oli ostanut mulle Rock Star - saippuapalan. Tätä oon tuoksutellut ihan liian kauan, kuitenkaan sitä ostamatta SILLÄ mulla on vielä Honey I Washed the Kids -saippuaa JÄLJELLÄ ja ostin sen edellisvuoden joulualeista..... Riittoisaa tavaraa. Tätä on myös todennäköisesti jäljellä vielä ens vuonna sillä tuo pala on ihan järkky iso :-D
Sitten siirrytään seuraaviin herkkupaloihin. Kaikki jotka Jeffree Starin kosmetiikkaa rakastavat ovat tietoisia että Jeffree lanseerasi marraskuun puolella myyntiin Velour Liquid Lipstickeistä Holiday Collectionin. Kokoelmasta tuli kotiutettua kaksi sävyä. Olin LIIAN onnellinen kun yhden uuden sävyn nimi oli Sagittarius, sillä Noh, olen Jousimies ja tietty tarvitsen Sagittarius-sävyisen Liquid Lipin. Sävy itsessään kuitenkin vähän jännitti. Sagittarius on perus tumma nude lilahtavalla twistillä. Se on ihana. Ihan täydellinen sävy. Yllätyin todella positiivisesti että se oikeesti sopi mulle, Horoskooppiasiat ei petä koskaan hei. Deceased on sävyltään aikalailla basic Nudea ( joita mulla alkaa olla jo Velour Liquid Lipstickeistä kaikki...) mutta ihan superihana sävy jälleen kerran. ... ja VIIMEINKIN sain käsiini tämän. Unicorn Bloodin. Se oli Holiday Collectionin ilmestyessä pienessä alennuksessa - Oi onnea. Näitä kolmea sävyä tulette varmasti näkemään kyllästymiseen saakka mun huulilla. Nämä kolme Velour Liquid Lipstickiä ostin ihan Jeffreen nettisivuilta. Jännittelin kyllä hirveesti et napsahtaako hurjasta tilauksestani tulleja mutta EI ONNEKSI TULLUT. Jeffreetähän saa myös mm. Beautybaystä sekä suomalaisesta Oletkaunis.fi saitilta. Joten tullipelkoa ei noilta sivuilta tilatessa ole ollenkaan. Viimeisin kosmetiikka-asia on tämä Spectrumin liian KAUNIS Foundation Brush. En ole vielä(kään) raaskinut käyttää sitä sillä se on niin SÖÖTTI. Aloitin jokunen kuukausi sitten ihan kunnolla käyttää meikkivoiteen ( ja kaiken muunkin meikin ) laittamista siveltimillä ja en enää harkitsekkaan mitään muuta. Tämän Spectrumin siveltimen ostin Beautybaystä josta on tullut mun uusin intohimo ja harrastus. Ostin Beautybaystä aikaisemmin Morphen sivellinsetin joka on ollut mulla tosi kovassa käytössä ja Morphen Foundation Brush innoitti mut ylipäätään ostamaan tämän Spectrumin että olisi kaksi kierroksessa kun toinen on pesulla. Hui tekisi niin kovasti mieli hankkia lisää kosmetiikkajuttuja. Erityisesti Jeffreen uudet metallinhohtoiset Liquid Lipstickit kiinnostaa samoin Urban Decayn vasta tulleet liquid lipstickit... mutta yritän nyt kaikkeni olla tuhlailematta ihan kauheasti koska HÄÄT. Löytyykö sun kosmetiikkajemmasta samoja tuotteita? 2 kommenttia:
# LOVE ME DO - Häämessut ja sieltä löytyneet idea...
# Snowfairy, Sagittarius & Unicorn Blood - UUTTA K...
# GRANNYBOMBER
# 2 0 1 6 - O O T D ' s